VT แหนมเนือง ร้านอาหารเวียดนามต้นตำรับแท้ๆ มีหลายสาขาด้วยกันทั้งใน กทม.และสาขาใหญ่ที่อุดรธานี สำหรับสาขานี้ตัวร้านใหญ่โต กว้างขวางมากๆ โดยแบ่งออกเป็นสัดส่วนชัดเจน ทั้งโซนนั่งทานในร้าน โซนของฝากและจุดซื้อกลับบ้าน โดยจุดนี้ใครที่ขับรถมาสามารถขับมาจอดซื้อได้เลยโดยไม่ต้องลงจากรถ เพราะมีพนักงานคอยบริการอยู่ สะดวกสบายสุดๆ 

สำหรับ VT เป็นร้านอาหารประจำครอบครัวที่ค่อนข้างมาทานอยู่บ่อยครั้ง แต่ก็แปลกที่ดาวยังไม่เคยทานที่สาขาใน กทม.เลยค่ะ ไม่รู้รสชาติจะเหมือนกันมั้ย แต่สำหรับสาขาใหญ่แห่งนี้ต้องบอกเลยว่าของสดใหม่ทุกกล่องค่ะ วันนี้ก็มาแวะซื้อกลับ กทม.ค่ะ ของที่ซื้อกลับก็มีหลายอย่างแต่ละอย่างล้วนแล้วแต่อร่อยทั้งนั้นเลยค่ะ ซื้อไปฝากคนที่ กทม.ชอบใจกันใหญ่ อาทิ แหนมหมูห่อใบมะยม มีรสเปรี้ยวนิดๆด้านในสอดไส้ด้วยพริกขี้หนูเพิ่มความเผ็ดร้อน ด้านนอกห่อด้วยใบมะยมอีกอย่างคือหมูยอหนังห่อใบตองมีกลิ่นหอม หมูยอเนื้อนุ่ม เด้ง มีเทกเจอร์ด้วยหนังหมูให้เคี้ยวเล่น อร่อยค่ะ แต่ที่ขาดไม่ได้เลยก็คือแหนมเนืองค่ะ ราคากล่องเล็ก 140 บาท กล่องใหญ่ 220 บาท ด้านในบรรจุหีบห่ออย่างดี ไม่ต้องกลัวหกเลอะเทอะ ผักเค้าก็ล้างมาให้แล้วห่อมาอย่างดี 

ใครที่มาอุดรฯแล้วไม่มาร้านนี้ถือว่ามาไม่ถึงนะคะ ขนาดคนพื้นที่ยังชอบมานั่งทานกันเลยค่ะ